  Туспуктэм: Майя Бывальцева Майя Бывальцева Россиысь лулчеберетъя министерство 2023-тӥ арын лыдӟиськонниосты выльдыны вожвылъяськонлы йылпумъянъёсты шараяз. Вормисьёс пӧлын Удмуртиысь ньыль муниципал библиотекаос. Со сярысь «Библиотеки новго поколения» сайтын ивортӥзы. Вожвылъяськонэ Удмуртиысь 10 лыдӟиськонниос пыриськизы. Вуоно арын модельной библиотекаос кылдозы: - Яр ёросысь лыдӟетъюртын; - Пичи Пурга ёросысь С. А. Самсонов нимо лыдӟетъюртын; - Эгра ёросысь Кабачигуртысь Пётр Поздеев нимо лыдӟетъюртын; - Ижкарысь М. Горький нимо нылпи лыдӟетъюртын. Лыдӟетъюртъёсты выльдыны Удмуртия федерал коньдэтысь 30 миллион манет басьтоз. Нош оглом Россиысь 218 муниципал лыдӟиськонниослы 1 миллиард 530 миллион манет висъялозы.  Ватсалом, вожвылъяськон «Культура» йӧскалык ӵектос улсын ортчиз.  Тодэ вайытом, Удмуртиын 14 модельной библиотекаос усьтӥзы ни, кыкез со пӧлысь - 2022-тӥ арын.   Тодэ вайытом, 2022-тӥ арын Дэри ёросысь Выль Казьмасысь гурт библиотекалы улосчизылэсь, Удмуртиысь калык писательлэсь Вячеслав Ар-Сергилэсь (Вячеслав Сергеев) нимзэ сётӥзы.  Тегъёс: Удмуртия лыдӟиськонни  